CELEX: 22022D0253
Language: hu
Date: 2022-01-31 00:00:00
Title: Az EU–PFSZ vegyes bizottság 1/2022 sz. ajánlása (2022. január 31.) az EU–PH cselekvési terv meghosszabbításának jóváhagyásáról [2022/253]

2022.2.22.   
               
               
                  HU
               
               
                  Az Európai Unió Hivatalos Lapja
               
               
                  L 41/36
               
            
         AZ EU–PFSZ VEGYES BIZOTTSÁG 1/2022 sz. AJÁNLÁSA
         (2022. január 31.)
         az EU–PH cselekvési terv meghosszabbításának jóváhagyásáról [2022/253]
         AZ EU–PFSZ VEGYES BIZOTTSÁG,
         tekintettel az egyrészről az Európai Közösség, másrészről Ciszjordánia és a Gázai övezet Palesztin Nemzeti Hatósága képviseletében a Palesztin Felszabadítási Szervezet (PFSZ) közötti kereskedelemről és együttműködésről szóló euromediterrán ideiglenes társulási megállapodásra (1),
         mivel:
         
                     (1)
                  
                  
                     Az egyrészről az Európai Közösség, másrészről Ciszjordánia és a Gázai övezet Palesztin Nemzeti Hatósága képviseletében a Palesztin Felszabadítási Szervezet (PFSZ) közötti kereskedelemről és együttműködésről szóló euromediterrán ideiglenes társulási megállapodást (a továbbiakban: az ideiglenes társulási megállapodás) 1997. február 24-én aláírták, és az 1997. július 1-jén hatályba lépett.
                  
               
                     (2)
                  
                  
                     Az ideiglenes társulási megállapodás 63. cikke értelmében a vegyes bizottságnak joga van határozatokat hozni és megfelelő ajánlásokat tenni.
                  
               
                     (3)
                  
                  
                     A vegyes bizottság eljárási szabályzatának 10. cikke lehetőséget biztosít arra, hogy az ülések között írásbeli eljárásban hozzanak határozatokat, ha erről mindkét fél megállapodik.
                  
               
                     (4)
                  
                  
                     Az EU–PH cselekvési terv három évvel történő meghosszabbítása alkalmat fog nyújtani a feleknek arra, hogy folytassák együttműködésüket a következő években, többek között a partnerségi prioritásokról szóló esetleges tárgyalások révén,
                  
               ELFOGADTA A KÖVETKEZŐ AJÁNLÁST:
         
            1. cikk
            A vegyes bizottság – írásbeli eljárásban eljárva – azt ajánlja, hogy hosszabbítsák meg az EU–PH cselekvési tervet ezen ajánlás elfogadásának napjától számított három évvel.
         
         
            2. cikk
            Ez az ajánlás az elfogadásának napján lép hatályba.
         
         
            Kelt Brüsszelben, 2022. január 31-én.
            
               
                  az EU–PFSZ vegyes bizottság részéről
               
               
                  az elnök
               
               Estephan SALAMEH
            
         
         
            (1)  HL L 187., 1997.7.16., 3. o.